تقييم المطعم: مقهى رائع ويعطي جو جميل يحسسك انك طلعت من الرياض وجلست بجلسه رايقه بكوب موكا دافي وحلى ممزوج بمزيج كريمي رائع. 
  
  
 واذا القينا نضرة على القائمه فراح نلقى خيرات لاتعد ولى تحصى خصوصآ ان اغلب مشروباتهم تقدر تختارها بارده او ساخنه مثال على ذالك 
 كوب الموكا الي اشتهرو فيه باسم منت كوندشن  او نكهات الموكا الثانيه غير الشاهي بالحليب الي يقدمونه باربع نكهات مختلفه ومن اهمها السنمن ستك, شاهي اسود مع الحليب والفنيلا وطعم السنمن(القرفه 
   
 بعد الخيارين الي فوق تجي الخيارات الكلاسيكه المعتاده مثل البلاك كفي والاسبرسو والكبتشينو للساخن ... السموذي بعدة نكهات للبارد 
  
 اما اذا جينا للحلى فراح نلقا خيرات كلاسيكيه نلقاها باي مكان مثل الكوكيز والابل باي وهلم جره لكن الي لفت انتباهي بتميزه عندم نوعين فقط والي هم 
  
 التوفي تشيز كيك واللتشاكلت موس 
  
 التوفي تشيز كيك= كان رائع واتعب وانا اقول ابداع, الكريم تشيز الي فيه كان خفيف واكسترا كريمي بنفس الوقت التوفي توبنق كانت شي اخر من اللذه ومتوازنه ماكانت حاليه لدرجة المراره  
  
 التشاكلت موس كان ممتاز والنكهه موزعه بشكل ممتاز التشاكلت ماغطا على الكيك او العكس وخصوصآ انه يذوب من اول لقمه 
  
 تقيمي العام للكفي 
  
 الطعم 9/10 
 الخدمة=ذاتيه لكن تعامل الكاشير كان 10/10 
 الديكور 7/10 لصغر حجم اغلب المقاعد والطاولات